Pierre Bürcher

Pierre Bürcher (født 20. desember 1945 i Fiesch i Wallis i Sveits) var biskop av Reykjavík katolske bispedømme. Han ble utnevnt til dette av pave Benedikt XVI den 30. oktober 2007. Frem til da var han hjelpebiskop i bispedømmet Lausanne-Genève-Fribourg i hjemlandet.

Liv og virke

Bakgrunn
Pierre Bürcher vokste opp i Fiesch og Fieschertal og fikk skolegang i Nyon, Genève og Einsiedeln, Fra 1966 til 1971 var han prestekandidat og avsluttet teologistudiene ved  Universitetet i Fribourg med lisensiatsgraden.

Prest
Den 27. mars 1971 ble han presteviet i Genève. Han hadde en rekke oppgaver i sjelesorgen og ved presteseminaret i Fribourg.

Hjelpebiskop i Lausanne-Genève-Fribourg
Den 2. februar 1994 ble han utnevnt av pave Johannes Paul II til titulærbiskop i Maximiana in Byzacena og til hjelpebiskop i Lausanne-Genève-Fribourg. Han ble bispeviet av biskopen der, Pierre Mamie den 12. mars samme år; medkonsekrerende var kardinal Henri Schwery, og hjelpebiskop Gabriel Bullet.

Han ble der utnevnt til biskoppelig vikar for kanton Wallis.

Biskop av Reykjavik
Den 30. oktober 2007 ble han utnevnt av pave Benedikt XVI til biskop av Reykjavik på Island, etterfølgende biskop Johannes Gijsen, som reiste til,sitt hjemland, Nederland. Den 15. desember 2007 ble han innført i embedet der, i den katolske  katedral Landakotskirkja.

Den 18. september 2015 ble hans avskjedssøknad innvilget av pave Frans. Han var da 69 år gammel; han hadde fått respirasjonsproblemer grunnet støv fra islandske vulkanutbrudd.

Hans etterfølger ble den slovakiske kapusineren David Bartimej Tencer, som hadde virket i Reykjavik i noen år som sogneprest av menigheten Stella Maris.

Biskop Bürcher reiste så tilbake til Sveits.

Apostolisk administrator av Chur i Sveits
Den 20. mai 2019 ble han utnevnt som administrator av det vakante bispedømme Chur; han fratrådte den 19. mars 2021 da det var blitt utnevnt en ny biskop dit, Joseph Maria Bonnemain.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Filippo Bernardini (1884-1954) *1933
 Biskop François Charrière (1893-1976) *1945
 Kardinal Charles Journet (1891-1945) *1965
 Biskop Pierre Mamie (1920-2008) *1968
 Biskop Pierre Bürcher (1945- ) *1994

Referanser

Eksterne lenker 
 Biografi på katolsk.no

Sveitsiske katolske biskoper
Ikkeislandske katolske biskoper på Island
Personer fra distriktet Goms i kanton Wallis
Linjen Rebiba